శుక్ర కవచమ్

ధ్యానమ్
మృణాలకున్దేన్దుపయోజసుప్రభం
పీతామ్బరం ప్రసృతమక్షమాలినమ్ |
సమస్తశాస్త్రార్థవిధిం మహాన్తం
ధ్యాయేత్కవిం వాఞ్ఛితమర్థసిద్ధయే || ౧ ||

అథ శుక్రకవచమ్
శిరో మే భార్గవః పాతు భాలం పాతు గ్రహాధిపః |
నేత్రే దైత్యగురుః పాతు శ్రోత్రే మే చన్దనద్యుతిః || ౨ ||

పాతు మే నాసికాం కావ్యో వదనం దైత్యవన్దితః |
వచనం చోశనాః పాతు కణ్ఠం శ్రీకణ్ఠభక్తిమాన్ || ౩ ||

భుజౌ తేజోనిధిః పాతు కుక్షిం పాతు మనోవ్రజః |
నాభిం భృగుసుతః పాతు మధ్యం పాతు మహీప్రియః || ౪ ||

కటిం మే పాతు విశ్వాత్మా ఉరూ మే సురపూజితః |
జానుం జాడ్యహరః పాతు జఙ్ఘే ఙ్ఞానవతాం వరః || ౫ ||

గుల్ఫౌ గుణనిధిః పాతు పాతు పాదౌ వరామ్బరః |
సర్వాణ్యఙ్గాని మే పాతు స్వర్ణమాలాపరిష్కృతః || ౬ ||

ఫలశ్రుతిః
య ఇదం కవచం దివ్యం పఠతి శ్రద్ధయాన్వితః |
న తస్య జాయతే పీడా భార్గవస్య ప్రసాదతః || ౭ ||

|| ఇతి శ్రీబ్రహ్మాణ్డపురాణే శుక్రకవచం సమ్పూర్ణమ్ ||

Web Url: http://www.vignanam.org/veda/shukra-kavacham-shuddhatelugu.html